Pada tahun 1991,
ada pasangan yang menunggang kuda melalui Padang Bunuh.
Mereka terbau sesuatu.
Polis dipanggil.
Satu lagi mayat mereput ditemui
di bawah pokok di Padang Bunuh.
Mayat keempat ditemui di lokasi yang sama.
Dia belum lagi dikenal pasti.
Kami tahu dia perempuan kulit putih, lebih kurang 157 cm.
Polis percaya mangsa terkini, dengan gelaran Janet Doe,
berusia antara 30 hingga 50 tahun.
Sudah ada tiga gadis yang dijumpai di Padang Bunuh itu.
PERKAITAN DICARI
Ditambah pula dengan kematian Ellen Beason yang boleh dipertikaikan.
ANIAYA MAYAT
Macam déjà vu. Ia berlaku semula.
Mengejutkan ada mayat lain ditemui.
Mayat itu antara empat yang muncul di padang League City.
antara 1983 dan 1991.
Ada pembunuh buat kawasan kubur peribadinya.
Apa yang sedang berlaku?
Ia memberi kesan serius kepada komuniti.
Terutamanya wanita muda.
Ia buat kami takut.
Saya masih ingat tonton berita dan menangis pada satu malam
sebab saya tak mahu jadi dewasa.
Saya tak nak jadi besar sebab saya takut.
Mayat asyik muncul.
Gadis-gadis asyik hilang.
Kita perlu buat sesuatu.
Pelakunya masih bebas, masih culik wanita.
Kenapa?
Ketakutan boleh dirasai.
Ia seperti hasil kerja pembunuh bersiri yang bijak tapi rosak akhlak.
SEBUAH SIRI DOKUMENTARI NETFLIX
Kes Padang Bunuh di Jalan Calder boleh dianggap keaiban
untuk League City kerana ia homisid yang belum selesai.
Tapi Tim Miller ada idea tentang siapa bertanggungjawab
atas kematian anaknya dan tiga mangsa lain.
Clyde Hedrick bekerja untuk kontraktor di Calder.
Clyde selalu lepak di League City,
di Texas Moon dan bar-bar lain.
Pernahkah Clyde dianggap suspek
dalam kes pembunuhan Jalan Calder pada waktu itu?
Saya tak boleh jawab kerana ia siasatan terbuka.
Tak banyak saya boleh cakap.
Secara amnya saya boleh cakap
yang polis tak ambil mudah dalam meneliti suspek.
Sebagai penyiasat, kami tak boleh percaya bulat-bulat kata orang
dan terus syak orang itu.
Kami perlu buat siasatan sistematik dan ikut bukti.
PADANG JALAN CALDER
Tiga mayat pertama ditemui dalam tempoh dua tahun
dalam jarak 45 meter dari satu sama lain.
Lebih kurang lima tahun kemudian,
mayat keempat dijumpai di tanah yang sama,
tapi tapi dalam 90 meter dari yang lain.
Ada kaitankah dengan tiga yang lain? Adakah dia mangsa pembunuh lain?
Orang yang pernah baca tentang Padang Bunuh Texas
dan buat keputusan letak mangsanya di situ.
Mayat gadis dijumpai dalam keadaan yang amat reput.
Mereka guna rekod pergigian untuk kenal pasti Laura Miller
dan Heide Fye.
Tapi Jane dan Janet Doe tak sepadan dengan kes orang hilang di kawasan itu.
League City tak banyak sumber. Jabatan polisnya kecil.
Mereka tak dapat kenal pasti dia. Walaupun pada 1991
ada bukti DNA yang boleh diuji,
tapi ia tak disimpan dengan baik oleh Polis League City.
Tiada apa-apa boleh diuji.
Buat masa ini, kunci penyelesaian pembunuhan Padang Bunuh
mungkin terletak pada dua kepala yang dibentuk semula.
Jabatan Polis League City cuba beberapa teknik
untuk kenal pasti Jane dan Janet Doe.
Satu, bina semula tengkorak,
letak tanah liat pada tengkorak untuk bentuk rupanya
dengan harapan ia boleh digunakan sebagai petunjuk.
Jika anda ada maklumat atau pernah lihat Jane atau Janet Doe,
hubungi Jabatan Polis League City.
Ramai orang marah wanita-wanita ini tidak dikenal pasti.
Takkan tiada siapa boleh cari siapa pembunuh mereka?
Tumpuan itu berjaya beri tekanan lebih
kepada Polis League City untuk pergiatkan siasatan kes tersebut.
BERITA GEMPAR
Malam ini, penyiasat meneliti
persamaan kes-kes dan membawanya kepada FBI.
JABATAN KEADILAN BIRO SIASATAN PERSEKUTUAN
Hakikat yang ia kes pembunuhan bersiri beri FBI kuasa untuk menyiasat.
Saya temu bual ketua pasukan petugas FBI di Houston.
Sebagai wartawan, kita takkan dapat masuk pejabat FBI.
Kenapa saya dijemput untuk bercakap dengan pengarah FBI?
Sebab mereka tak tahu nak buat apa.
Mereka buntu.
Mereka mahukan publisiti dengan harapan
ada orang tampil dan kata,
"Saya tahu pelakunya."
Pemprofilan ialah teknik FBI guna untuk meneliti lokasi jenayah.
Mereka guna maklumat untuk kenal pasti ciri-ciri pembunuh.
FBI bina profil pembunuh Padang Bunuh.
PESALAH SEKSUAL BERSIRI
Ia amat sepadan dengan lelaki yang tinggal di Jalan Calder.
Profil yang FBI bina mencadangkan
pembunuh mungkin tinggal dekat dengan Padang Bunuh,
simpan artikel akhbar berkenaan kes,
miliki sikap berlagak,
dan hubungannya dengan wanita bermasalah.
Polis League City kata,
"Ada lelaki yang miliki dua hartanah bersebelahan dengan Padang Bunuh.
Dia bijak, hubungannya bermasalah, kejam terhadap haiwan."
FBI kata, mungkin dia orangnya.
Jabatan Polis League City hubungi saya.
Mereka kata, "Kami siasat Clyde Hendrick.
Tapi ada seorang lagi lelaki yang kami perhatikan, Robert Abel."
Robert Abel bekas saintis hebat untuk Nasa.
Dia bantu cipta roket Zuhal moden
yang bawa angkasawan ke Bulan.
Pada masa Janet Doe ditemui pada 1991,
Robert Abel miliki tanah sekitar Padang Bunuh.
Dia menukar sebahagiannya menjadi kandang kuda.
Robert menimbulkan syak kerana amat bekerjasama.
Dia tawarkan bantuan kepada polis, beri peralatan, bersihkan lalang,
apa-apa sahaja yang boleh.
Dia asyik libatkan diri dalam siasatan.
Ada masanya pembunuh buat begitu.
Ada juga beberapa perkara dalam sejarah Robert Abel
yang buat dia mencurigakan.
Dia ada tiga bekas isteri.
SAYA AKAN BUNUH AWAK
Seorang bekas isteri kata Robert akan bunuh dia
jika dia tak berikan seks kepada Robert.
Bekas isteri Robert kata Robert selalu pukul kuda,
dan apabila kuda itu mati,
Robert akan biar ia mereput di padang
sama seperti mayat gadis-gadis ditinggalkan di Padang Bunuh.
Ayuh.
Tim memang siasat Clyde Hedrick
disebabkan kes Ellen Beason.
Dia juga bercakap dengan polis tentangnya.
Clyde menafikan dia melakukan mana-mana pembunuhan Jalan Calder.
Momentum untuk cuba siasat dia atas jenayah lain tiada.
Disebabkan profil FBI, semasa Janet Doe dijumpai
Clyde Hedrick tak jadi keutamaan.
Pada waktu itu, semua orang ingat Abel suspek paling mungkin dalam kes.
Tiba-tiba, orang yang saya syak,
mungkin saya salah orang.
Dengan profil FBI dan testimoni daripada dua bekas isteri,
polis kata pembunuhnya ialah Robert William Abel.
Jabatan Polis League City menulis afidavit dan diketahui umum
bahawa Robert Abel, saintis NASA,
berkemungkinan besar pembunuh seks bersiri
yang membunuh keempat-empat wanita itu
di Padang Bunuh sebelah perniagaan tunggangannya.
Oleh kerana ada begitu banyak publisiti tentang pembunuhan waktu itu,
di jabatan polis sepanjang koridor I-45,
detektif tertanya-tanya jika Abel pelaku
yang lakukan pembunuhan tersebut.
Awak bertanggungjawab ke atas empat mayat yang ditemui di sini?
Tentulah tidak.
Sekumpulan pegawai pergi ke rumahnya,
mencari trofi, rambut,
sesuatu yang pasti menghubungkan Abel dengan jenayah tersebut.
POLIS LAKUKAN PENCARIAN
Mereka jumpa benda pelik.
Artikel lama tentang pembunuhan Jalan Calder.
Mereka jumpa gigi manusia…
GIGI MANUSIA
…bertatahkan emas.
Pistol .22 kaliber juga dijumpai.
Jane Doe ditembak dengan pistol .22 kaliber.
Tapi apabila bedah siasat dilakukan,
Dr. Komdofer, pemeriksa perubatan Daerah Galveston rebus peluru
waktu dia rebus tulang.
Segala bukti musnah,
jadi ia tak dapat dipadankan dengan pistol.
Saya tak fikir ada bukti sahih yang menunjukkan Robert Abel bukan pelaku.
Saya rasa mereka tak jumpa bukti yang dia ada.
UJIAN FBI GAGAL KAITKAN SUSPEK
Polis tak dapat buat apa-apa.
Saya nak jumpa saintis NASA yang dituduh dalam dokumen mahkamah
sebagai pembunuh bersiri.
Saya telefon dia dan jangka dia takkan jawab.
Dia kata, "Marilah datang."
Di belakang sini
ialah tempat Laura Miller dijumpai.
Kami pergi ke Padang Bunuh dan pergi ke setiap kubur.
Heide Fye dikatakan dijumpai di sini.
Dia ada buku nota penuh keratan akhbar
dan empat gambar tempat mayat ditemui yang dia ambil.
Saya kata orang akan kata awak tunjuk saya trofi awak.
Dia kata dia tunjuk kajian yang dia buat untuk bantu.
Tiba-tiba orang datang dan kata saya sepadan dengan profil penjenayah,
penjenayah tertentu.
Pembunuh bersiri keempat-empat gadis ini.
Dia nampak…
terganggu seperti saya.
Saya fikir,
dia pura-pura saja depan saya
atau dia bersikap seperti saintis?
Mencari petunjuk untuk buktikan hal yang berlaku.
Apa yang berlaku di tanahnya?
Pada penghujung hari, polis tiada bukti yang Abel lakukan pembunuhan.
Dia suspek.
Dia mungkin bukan pelakunya,
dia mungkin juga pelakunya.
Dia masih dalam kolam itu.
Masih dalam kolam suspek.
Di League City, dia masih suspek.
Tapi apa jadi? Tiada apa-apa.
Paling teruk dari banyak segi, ibu bapa masih rasa hiba.
Entah berapa kali saya cari di hartanah itu
dengan harapan dapat jumpa baju atau rantai Laura.
Saya ke sana waktu tengah hari, malam.
Saya ke sana tengah malam, menjerit sekuat hati,
"Aku di sini. Ayuh tangkap aku, pengecut!"
Saya tembak enam kali ke tanah.
Berharap seseorang akan panggil polis.
Tiada siapa datang.
Saya ingat saya ke sana banyak kali,
berjalan ke salib dan kata, "Laura, jangan benci ayah.
Ayah tak boleh lagi ke sini.
Ayah perlu ucap selamat tinggal dan baiki hidup ayah."
Waktu saya melangkah pergi…
saya dengar suara kecil berkata, "Ayah, tolong jangan berhenti."
Itulah permulaan,
"Mungkin aku boleh buat sesuatu untuk bantu keluarga lain
apabila ada orang tersayang hilang."
Waktu saya pergi ke pejabat EquuSearch, dia luang sepanjang hari dengan saya,
bercakap tentang kematian Laura dan kesannya terhadap dia dan keluarganya.
Serta punca dia asaskan EquuSearch.
Dia lakukannya untuk cuba selamatkan yang lain.
Kenapa tak lupakan saja?
Lupakan saja.
Semua orang kenal saya sebagai Tim, En. EquuSearch.
Saya dah hilang identiti. Saya tak tahu siapa Tim Miller.
Saya belum berhenti.
Saya menderita, tapi saya belum berhenti.
Saya cuba ucap selamat tinggal.
Tak boleh.
Saya berjanji dengan Tuhan dan Laura takkan biarkan keluarga memerlukan.
Saya cuma tak sangka ia seramai ini.
PADANG JALAN CALDER
Anak saya berjoging pagi tadi.
Dia keluar terlalu lama.
Dia keluar pukul sembilan. Sekarang 10.04.
Ya. Dia tak boleh lama-lama.
Pada April 1997, Laura Smither, seorang penari balet berusia 12 tahun,
pergi berjoging dari rumahnya di Friendswood
dan hilang.
LAURA SMITHER, BERUSIA 12 TAHUN
HILANG PADA 3 APRIL 1997
Dia sepatutnya kembali dalam 20 minit kerana kami buat pankek.
Dia nak balik bersarapan. Dia nak bersenam sebelum sarapan.
Kami sangat naif ketika itu.
Saya terus buat panggilan untuk beritahu orang
yang Laura hilang dan kami minta tolong cari dia.
Semuanya huru-hara.
Tiada apa yang masuk akal.
Kami tak tahu di mana dia. Kami tak jumpa.
Hari itu bermula dengan sedih.
Gay Smither dibasahi hujan
mengedar risalah dengan harapan orang akan berhenti, dengar dan bantu.
Hari-hari selepas kehilangan Laura
terasa kabur
dengan ketakutan dalam minda saya.
Ia bukan sesuatu yang sesiapa mahu mengaku telah berlaku.
Saya jadi tak tentu arah.
Berjalan, mencari dan menjerit nama Laura.
Laura!
Kami tak jumpa dia.
Dia berusia hampir 13 tahun.
Penduduk kata perkara seperti ini tak berlaku dalam komuniti kecil mereka.
Bandar ini antara sepuluh tempat paling selamat untuk dihuni.
Orang tak kunci pintu mereka.
Friendswood salah satu pekan kecil sepanjang koridor I-45.
Menurut reputasi,
pekan itu amat selamat.
Diasaskan oleh Quaker
yang percaya keamanan cara hidup.
HILANG
Jadi apabila budak 12 tahun ini hilang semasa berjoging,
orang jadi marah.
Jika anda bertanggungjawab,
bagi pihak pasukan ini saya ingin katakan
kami beri komitmen sepenuhnya
untuk mencari anda dan buat segala yang undang-undang benarkan.
Biasanya, dalam kes seperti ini, mereka anggap anak lari.
Ini kes luar biasa. Polis terus bertindak.
Jabatan Polis Friendswood.
Jabatan Syerif Daerah Harris.
Sekarang, FBI juga terlibat.
Waktu dia hilang,
pasukan petugas hentikan kerja narkotik dan mula mencari dia.
Ia peristiwa penting dalam komuniti kami.
PENCARI GAGAL CARI GADIS ITU IBU MERAYU ANAK PULANG
Sila berbaris.
Komuniti Friendswood bersama-sama bantu dalam pencarian.
Sukarelawan mencari dalam semak tebal dan lumpur.
Sesiapa yang menculiknya boleh culik budak lain.
Kami tak mahu keluarga kamu lalui perkara ini.
Semua penduduk pekan
bersama 6,000 orang mencarinya.
Dalam beberapa hari, 6,000 orang,
termasuk pasukan askar Marin.
Ini ketakutan terhadap apa yang akan dijumpai,
tapi keluarga ini,
mereka perlukan jawapan.
Kami bawa anjing bersama
untuk bersenam keliling kolam.
Kami terhidu bau busuk.
Kami ingat ada bangkai dalam kolam.
Anak saya, Jason kata, "Haiwan tak pakai stoking."
Bukti di tempat kejadian termasuklah cincin perak dengan parapnya.
Jelas gadis itu memakai pendakap gigi.
Jabatan berpendapat gadis yang dijumpai
ialah Laura Kate Smither.
RUMAH LAURA SMITHER
Dia hilang pada 3 April 1997.
Dia dijumpai pada 20 April.
MAYAT LAURA SMITHER
Jadi, 17 hari menanggung derita.
Dah lama tak tengok gambar ini.
Comel sangat.
Saya suka gambar itu.
Saya boleh rasakan yang Tuhan takdirkan saya jadi ibu Laura.
Itulah resital yang pertama.
Dia tukar kostum empat kali waktu itu.
Saya ingat.
Laura berusia setahun.
Ibunya meninggal dunia akibat kanser payudara.
Ayahnya, Bob, amat sedih.
Ia masa yang sukar dalam hidupnya.
Jadi, salah seorang neneknya kata,
"Kita perlu bantu dia cari pengasuh."
Itulah cara kami bertemu.
Laura buat saya terpesona dan kami jadi rapat.
Saya ingat saya duduk di atas lantai pada hari saya jumpa dia.
Ada hubungan yang kuat.
Saya terus menyayanginya.
Mungkin Little Red Riding Hood.
Empat bulan kemudian, kami berkahwin.
Pantas.
Saya fikir semula dan fikir saya gila.
Saya gila.
Saya ambil dia sebagai anak angkat setahun kemudian.
Dia dirahmati.
Saya rasa bangga hingga kini menjadi ibu Laura.
Saya cuma harap
ia tak terhenti dengan cara itu.
Waktu ia berlaku kepada kami,
kami diberi hukuman seumur hidup.
Pembunuhan Laura hukuman seumur hidup bagi kami juga.
Pembunuhan Laura hanya satu daripada 35 kes masih belum diselesaikan
dalam tiga daerah melibatkan wanita muda yang hilang atau mati.
Pencarian untuk Laura telah menyorot perhatian
di kawasan kami bagi orang hilang.
Ia membangkitkan begitu banyak persoalan
tentang apa yang berlaku dan cara ia ditangani.
Seorang wartawan di Houston Chronicles menulis tentang pembunuhan itu.
Dia mengeluarkan peta yang mengandungi
kes yang belum diselesaikan di sepanjang koridor,
untuk menarik perhatian ke atas isu lebih besar.
Wanita dilayan sebagai mangsa,
dan pembunuhan mereka tak mendapat perhatian.
Kami dapat tahu waktu itu tentang kes-kes lain
yang langsung tak dapat bantuan.
Kami rasa tak senang hati
sebab Mak Cik Heide saya digambarkan begitu.
Pengembara tumpang, pelarian, pelayan koktel.
Semua itu ada konotasi negatif.
Mereka bertindak balas seolah-olah
dia tak cukup penting untuk gunakan sumber mencari dia.
Saya tak pernah lupa kata-kata
Jabatan Polis League City tentang gadis-gadis itu.
Heide penagih dadah. Laura suka lari dari rumah.
Jane dan Janet berkelana.
Jadi itu beri lesen untuk orang bunuh mereka?
Mereka budak terbuang? Tidak, Laura tak dibuang.
Remaja yang terlibat dengan perbuatan jenayah atau guna dadah,
kehilangan mereka tak dianggap serius
berbanding yang lebih muda,
yang dipercayai tak lakukan aktiviti berisiko.
Itu masih benar hari ini.
Kononnya mangsa buat sesuatu yang menyebabkan mereka dibunuh.
Mereka jenis yang atas sebab tertentu,
kurang penting dalam masyarakat kita.
Laura Smither nampak lemah.
Dia gadis baik daripada keluarga yang baik dan kejiranan yang baik.
Reaksi terhadapnya lebih kuat.
Ada rasa putus harapan.
Jika tak dapat selamatkan Laura Smither, siapa boleh diselamatkan?
Mereka yang culik anak-anak kita, anak perempuan kita
tak boleh dihalang.
SESEORANG TAHU SIAPA BUNUH LAURA KATE SMITHER
Bendera dikibarkan setengah tiang di seluruh pekan Friendswood
yang bersedih atas kematian budak 12 tahun itu.
Kini ia siasatan homisid.
Apabila berita tersebar tentang Laura Smither…
MANGSA 'PADANG BUNUH'
Orang bercakap tentang Padang Bunuh semula.
Semua orang bercakap tentang I-45.
MISTERI SEPANJANG I-45
Orang bercakap tentang kenapa mereka asyik mati
dan masih tak tahu siapa bunuh mereka.
Ada orang yang culik kanak-kanak dan bunuh budak perempuan.
Ia perlu berhenti.
Anak saya terkesan. Seluruh pekan kami terkesan.
Tentulah terkesan.
Enam tahun sudah berlalu
sejak mayat ditemui di Jalan Calder.
Ada kekhuatiran, "Alamak, pembunuh itu dah kembali."
Wanita diculik lagi.
Tiada siapa yang bertanggungjawab.
Jadi, ada banyak ketakutan dan kebimbangan.
Jika anak anda hilang,
anda ada tak sampel DNA dan cap jari mereka?
Friendswood begitu panik
sampai sekolah-sekolah edar kit
untuk ibu bapa simpan cap jari dan rambut anak-anak mereka,
supaya jika anak itu hilang,
setidaknya ada cap jari dan rambut
untuk mengenal pasti mayat.
Siapa bunuh Laura Smither berusia 12 tahun dan kenapa?
Ia soalan yang menghantui ketua polis, Jared Stout.
Komuniti perlu tingkatkan kesedaran mereka.
Polis dan bomba sedang mengeringkan kolam.
Mereka mencari apa-apa yang boleh bawa mereka kepada suspek.
Polis menyenaraikan semua pesalah seks
di Galveston, Daerah Harris dan kawasan persekitaran.
Mereka dapat beberapa ribu nama.
Pesalah seks tiada dalam istilah perbendaharaan kata saya.
Ia bukan sebahagian daripada realiti saya. Ia jadi realiti saya.
Jumlah pesalah seks di kawasan kami amat ramai.
Sebagai wanita,
ibu bapa cakap tentang keselamatan, suruh berhati-hati,
keluar dengan kawan-kawan,
memandu apabila sampai usia boleh memandu.
Saya ingat waktu mak saya berkahwin dengan Clyde,
ayah saya tanya jika Clyde pernah cederakan saya atau adik saya.
Pada masa itu, saya tak faham.
Ini rumahnya.
Waktu mak saya tinggal di apartmen di Dickinson,
kami akan ke sana untuk melawat.
Ada kolam.
Clyde bawa saya dan adik saya berenang.
Adik saya di hujung kolam dan saya dekat Clyde.
Dia suruh saya menyelam sebab nak tunjuk sesuatu.
Saya kata okey.
Jadi saya pun menyelam.
Ketika itulah dia tarik seluar dan dedahkan dirinya.
DIA DEDAHKAN DIRINYA
Dalam air.
Saya lari ke apartmen.
Adik saya pun ikut lari. Saya masuk ke apartmen.
Saya beritahu mak saya.
Mereka bergaduh.
Clyde menafikannya.
Mak saya percaya cakap dia.
Ia perit kerana ia tak penting.
Cukuplah.
Dengan tempat ini.
Jika lihat ciri-ciri suspek
dalam kes sepanjang koridor I-45, kita boleh nampak persamaan.
Kita nampak lelaki dominan dan ganas yang berkelana.
Orang seperti Clyde Hedrick.
Hedrick menepati profil orang yang pernah dibincangkan
yang tertarik dengan Houston pada 70-an dan 80-an
disebabkan industri pembinaan.
Dia pernah dipenjarakan di Florida.
Dia dituduh oleh bekas isteri dan bekas kekasih
kerana mendera dan mengganas.
CLYDE TOLAK DIA JATUH TANGGA
RUMAH MUDAH ALIH
Itu dia.
Itu saja.
Tempat ini banyak berubah. Itu tak pernah ada.
Treler itu ada di sana.
Saya benci sebut namanya.
Orang tak tahu kesannya.
Saya berpindah selepas tamat sekolah tinggi.
Mak saya beritahu yang dia dah tinggalkan Clyde.
Mak saya datang ke rumah saya dan dia kata
dia nak tunjuk perbuatan Clyde.
Jadi, mak dan pak cik saya suruh saya pergi
ke treler di Galveston.
Ia kucar-kacir.
Tapi bukan itu yang mereka nak tunjuk kepada saya.
Ibu saya tunjuk tempat tertentu di dinding.
Dia jelaskan ada lubang di dinding.
Clyde akan guna lubang itu
untuk mengintai saya.
Naluri saya yang mengatakan ada orang sedang memerhati,
membuktikan yang saya tak gila.
NAMPAK BILIK TIDUR SAYA MELALUI LUBANG.
Pak cik saya bawa saya dan mak saya
ke balai polis di Galveston
dengan gambar yang dia dah proses.
Seorang lelaki di pejabatnya
ambil kenyataan saya dan suruh saya pergi.
Saya dah jalankan tugas saya.
Mereka boleh tangkap dia.
Saya boleh beri keterangan
tentang semua perbuatannya.
Tiada siapa buat apa-apa.
Bagi saya, apabila seorang lelaki mencederakan seorang budak,
mereka tak patut berpeluang mencederakan budak lain.
Namun begitu, orang yang culik dan bunuh Laura masih ada di luar sana.
Ia permulaan tahun yang teruk.
15 JULAI 1997
TIGA BULAN SELEPAS PENEMUAN MAYAT LAURA SMITHER
Ia seperti mana-mana hari lain.
Anak saya, Kelli hantar Alexis.
Saya kata,
"Mak sayang kamu. Semoga hari ceria. Jumpa petang nanti."
Itulah kata-kata terakhir yang saya cakap kepadanya.
JUMAAT 5 PETANG 25 JULAI 1997
Keli Cox seorang ibu, anak. Dia hilang secara misteri.
Pada Julai 1997,
tanpa diketahui sesiapa di Houston,
seorang wanita bernama Kelli Ann Cox hilang di Denton, Texas.
Dia sertai lawatan ke lokap dengan kelas keadilan jenayahnya.
Apabila dia pergi menuju keretanya,
kunci tak jalan, dia tak boleh masuk kereta.
Kelli guna telefon ini untuk minta teman lelakinya bawa kunci tambahan.
Ini tempat terakhir orang dengar atau jumpa Kelli.
Sekejap dia ada, kemudian dia hilang.
KELLI COX, 20 TAHUN
HILANG PADA 15 JULAI 1997
Detektif mencari keretanya,
namun petunjuk dalam misteri ini terhad.
Polis kata walaupun dia masih belum hubungi keluarganya,
mereka tak pasti jika jenayah berlaku.
Saya rasa terlalu awal untuk buat spekulasi
jika ada suspek atau tidak.
Kemudian, hampir sebulan selepas Kelli hilang,
Jessica Cain hilang.
Remaja Tiki Island itu kali terakhir dilihat meninggalkan restoran Webster.
Traknya ditemui ditinggalkan di Lebuh Raya Teluk,
dengan dompetnya masih di dalam.
Dia takkan pergi tanpa telefon.
Dia akan hubungi kami.
Sebab itu kami tahu ada yang tak kena.
Kita perlu cari dia.
Jessica Cain bersama kumpulan teaternya.
Selepas dia pergi, dia terus hilang.
JESSICA CAIN, 17 TAHUN
HILANG PADA 17 OGOS 1997
Kami baru mula berkuda.
Mereka suruh saya pergi ke tempat kenderaan Jessica Cain ditemui
untuk cari tempat sebagai pusat.
Satu lagi pencarian besar.
Bob dan Gay Smither yang bersedih turut sertai pencarian.
Saya takkan lupa jumpa ayah Jessica.
Saya tahu apa dia lalui.
Pada waktu itu semestinya saya harapkan keputusan berbeza.
Pada tahun 1997, apabila Jessica Cain hilang,
ayah saya tinggal di Tiki Island.
Jessica kawan baik bekas isteri adik saya.
Jessica kawan baik dia.
Saya sertai parti pencarian.
Kami pakai rompi dan guna tongkat.
Saya tak tidur waktu Laura Smither hilang.
Saya tak tidur waktu Jessica Cain hilang.
Saya tak tidur sejak 38 tahun lalu.
Tak kira apa yang mereka cuba buat atau berapa ramai polis yang ada…
Hati saya remuk hari ini.
…seseorang berjaya tembus.
Pencarian Jessica akan diteruskan.
Bagaimana nak jelaskan?
Ada orang di antara kita, ada raksasa.
Bagaimana nak halang dia?
Sudah tentu saya rasa,
"Ya Tuhan, ia orang sama yang bunuh gadis-gadis di Calder."
Macam mana ada ramai pembunuh bersiri di satu kawasan?
Kita terfikir banyak benda gila.
Remaja Tiki Island hilang sejak 17 Ogos.
Apabila wujud rasa curiga dalam komuniti,
orang asyik bimbang
dan tertanya-tanya siapa pembunuh itu,
rasa cemas itu memakan diri.
Saya berada di kawasan mencari Jessica Cain di Jack Brooks Park.
Dia perempuan muda,
mahu pulang setelah keluar.
Jelas dia sendirian.
Ia buat saya teringat
hal yang berlaku kepada mak saya.
Segala yang dia buat kepada mak.
Saya tahu mak takut, tapi apabila dia pergi,
dia pergi lama,
tapi mak selalu terima dia balik.
Ada sekali dia balik,
dia berlumuran darah dan ada pisau berlumuran darah.
PULANG DENGAN PISAU BERDARAH
Dia…
Dia beritahu ibu saya, "Saya buat lagi."
Selepas hal yang berlaku kepada Ellen Beason,
dan sejarah jenayahnya,
dan perbuatannya terhadap saya…
Entahlah.
Kami tak tahu sama ada Laura Smither, Jessica Cain dan Kelli Cox
ada kaitan dengan pembunuhan Jalan Calder.
Kami perlu anggap itu sebagai satu kemungkinan.
Jika benar dia orang yang sama, kenapa ada jurang masa dari '91
waktu Janet Doe dijumpai, sehingga tahun '97?
Sekarang dia guna modus operandi berbeza,
tak letak mayat di padang.
MAYAT LAURA SMITHER
Ada lebih banyak soalan daripada jawapan.
Selepas Laura hilang,
beribu panggilan masuk ke Jabatan Polis Friendswood.
Mereka ada ramai suspek serius yang mereka siasat.
Tapi tiada apa-apa untuk kaitkan atau keluarkan mereka sebagai suspek.
Dengan pembunuhan Laura Smither
dan pencarian Jessica Cain
Robert Abel risau polis cuba kaitkan dia dengan jenayah itu.
Polis mendakwa dia masih jadi suspek dalam empat pembunuhan League City.
Komuniti masih bercakap tentang Robert Abel.
Jadi boleh difahami Tim Miller fikir Robert Abel pembunuhnya.
Kami ada sebab untuk fikir, "Ya Tuhan, ia mungkin ada kaitan."
Tim berusaha bersungguh-sungguh untuk buktikan Abel pembunuh.
Itu bangunan logam di sana.
Dia mahu buat banyak penggalian dan gali di seluruh tanah Abel.
Dia nak polis soal Abel lagi.
Sepanjang 17 bulan tanpa mengetahui di mana Laura berada buat dia amat sedih.
Apabila memikirkan keluarga lain melaluinya,
dan mengetahui yang polis tak tahu apa perlu dilakukan
untuk mencari orang dan mencari mayat begitu…
sukar untuk dia terima.
Jadi dia keluar dan buat sendiri.
Banyak kekecewaan dan kesedihannya
disalurkan ke arah dendam terhadap Abel.
Dia memutuskan mahu menyeksa Abel. Menelefon, meninggalkan mel suara.
Ada seseorang yang akan ke sana, bawa awak ke Las Vegas,
belasah dan bunuh awak.
Kemudian tanam awak dalam gumuk.
Tim yakin tindakannya betul.
Baiklah, letak tanda…
Letak tanda di garisan pagar di sana.
Saya dah periksa tempat itu banyak kali,
memikirkan mungkin ada mayat yang dikebumikan di sana.
Dia kumpulkan sukarelawan untuk menggali.
Kami periksa setiap inci dengan teliti.
Dia pinjam pengorekkaut.
Ada orang bawa sekumpulan anjing yang boleh bau mayat.
Anjing itu dilepaskan dan semuanya berkumpul di satu tempat.
Sesuatu ditemui.
Jadi, semua orang mula menggali di kawasan itu.
Mereka jumpa dompet dan pakaian wanita.
Tim fikir ia barang milik mangsa lain,
tapi dia mahupun sesiapa tak dapat buktikannya.
Akhirnya, Abel yang berasa ngeri dan takut
failkan permohonan perlindungan untuk jauhkan Tim daripadanya.
EN. MILLER BUAT KEPUTUSAN UNTUK BERTINDAK ATAS KEMATIAN ANAKNYA
SAYA MINTA PERLINDUNGAN POLIS
Bertahun-tahun Abel lalui hidup trafik.
Dia paria League City.
Akhirnya dia tak tahan.
Dia menutup perniagaannya.
Dia pindah ke ladang keluarga di daerah lain di Texas,
untuk keluar dari League City.
Pada musim panas '97,
masih tiada penangkapan bagi kes Jalan Calder.
Sekarang ada dua wanita lain diculik,
Kelli Cox dan Jessica Cain.
Saya tahu seseorang tahu sesuatu.
Jika sesiapa yang tahu tentang Jessica, tolong redakan penderitaan kami.
Serta pembunuhan Laura Smither.
Kami cuba bertahan sebaik mungkin.
Setiap agensi di kawasan itu membantu. Ia bukan kekurangan usaha.
Jabatan Polis Houston datang membantu.
Semua orang membantu tapi tidak bernasib baik.
MEI 1997
Webster 911.
Ya, tolong datang ke Waffle House.
Ada orang baru masuk dan kata seseorang diculik.
Ia tersebar dalam berita.
Seorang wanita pergi ke kedai runcit malam itu.
Seorang lelaki memerhatikannya.
Dia masuk vannya dan nak pergi.
Kereta dia buat hal di jalan.
Dia berhenti.
Lelaki dari kedai runcit menghampiri sambil tersenyum dan kata,
"Tayar awak pancit. Boleh saya tolong?"
Tiba-tiba lelaki di belakangnya
dan letak pisau di lehernya.
Dia memaksanya masuk trak,
hidupkan enjin dan pandu ke arah I-45.
Mereka di Waffle House?
- Apa jadi? - Mereka di tempat letak kereta.
Dia perlukan ambulans. Dia tak boleh berjalan.
Mereka selamatkan dia di tengah lebuh raya.
Nama wanita itu Sandra.
Tindakan Sandra jadi titik perubahan dalam siasatan itu.
Unit diperlukan di 959 West Nasa Road.
Perempuan melompat keluar pikap putih.
Plat tidak diketahui, dilihat menuju ke utara 45.
Terjemahan sari kata oleh Jasmine Izam